MEGVÁLTÓ SZERETET

Tankönyv 123-127. oldal

Óra elején imádkozd el a bánatimát, mellyel bocsánatot kérsz az Úrtól az elkövetett bűneidért!

Kérlek, olvasd el a tankönyv leckéjét!

Jézus megváltott minket bűneinktől kereszthalálával.

Tk. lecke elején a történet a megbocsátás fontosságára hívja fel a figyelmet!

Bűneinkkel Istent megbántjuk.

Mi is bocsánatot kérünk Jézustól, aki mindig megbocsát és irgalmas hozzánk.

Vázlatként írd le **a bűnről** tanultak összefoglalását! - itt találod:

*Bűnt az követ el, aki tudva és akarva nem engedelmeskedik Isten parancsának.*

*Bűnt követhetünk el: gondolattal, szóval, cselekedettel és a jónak elmulasztásával.*

*Nem minden bűn egyenlő, mert vannak halálos és bocsánatos bűnök.*

*Halálos bűnt az követ el, aki fontos dologban, tudva és akarva nem engedelmeskedik Isten parancsának.*

*A halálos bűnnel elveszítjük a kegyelmi életet, vagyis a megszentelő kegyelmet.*

*Bocsánatos bűnt az követ el, aki kisebb dologban vagy nem egészen tudva és akarva nem engedelmeskedik Isten parancsának.*

*A bocsánatos bűn azért veszélyes, mert gyengíti a kegyelmi életet, és ezért hajlamossá tesz a halálos bűnre.*

*A legveszélyesebb bűnös hajlamok:*

*1. kevélység;*

*2. fösvénység;*

*3. bűnös érzékiség;*

*4. irigység;*

*5. torkosság;*

*6. harag;*

*7. lustaság.*

*Ezeket szoktuk főbűnöknek nevezni.*

Bűneinket a **bűnbocsánat szentségében** bánjuk meg és kapunk feloldozást.

A bűnbocsánatról tanultakat ismételd át - itt találod:

A bűnbocsánat szentsége az a szentség, amelyben a gyóntató pap feloldozása által elnyerjük Istentől bűneink bocsánatát, és kiengesztelődünk az Egyházzal.

A szentgyónásban Isten megbocsátja bűneinket, visszaadja, illetve növeli bennünk a megszentelő kegyelmet, megment a kárhozattól, és erőt ad a bűn elleni küzdelemre.

Feltétlenül gyónni kell legalább évente egyszer, és ha halálos bűnt követtünk el, minél előbb.

Azért ajánlatos a gyakori gyónás, mert a gyónásban Isten nemcsak a bűnt törli el, hanem helyes keresztény szemléletre is nevel minket.

A bűnbocsánat szentségének rendje:

1. lelkiismeretvizsgálat;

2. bánat és erős fogadás;

3. bűnbevallás és feloldozás;

4. elégtétel.

Lelkiismeretünket így vizsgáljuk meg:

1. a Szentlélek segítségét kérjük;

2. megkérdezzük magunktól, mikor gyóntunk utoljára;

3. gondosan számba vesszük bűneinket.

Feltétlenül meg kell gyónnunk minden halálos bűnt, azok számát és a súlyosbító körülményeket is.

A bánat és erős fogadás azért szükséges, mert ezek nélkül nincs bűnbocsánat.

Akkor van bánatunk, ha szívből sajnáljuk, hogy Istent megbántottuk

Az erős fogadás komoly elhatározás, hogy Isten segítségével a jóra törekszünk és a bűnt kerüljük.

Amikor gyónunk, akkor őszintén megvalljuk bűneinket a gyóntató papnak, hogy azoktól feloldozzon minket. A pap Krisztus személyét képviseli és az Egyház nevében cselekszik.

Aki halálos bűnt kifelejtett a gyónásból, annak Isten megbocsátotta bűnét, de a következő gyónásban meg kell vallania.

Aki a gyónásból szándékosan kihagyott halálos bűnt, annak gyónása érvénytelen és szentségtörő, ezért az egész gyónást meg kell ismételni

A gyóntató pap tanácsaival segíti a gyónót, elégtételt ad, és az Úr Jézustól kapott hatalmával feloldozza a gyónót bűneitől.

A szentgyónás után hálát adunk Istennek, hogy megbocsátotta bűneinket, és elvégezzük az elégtételt.

Az elégtétel imádság vagy jócselekedet, ami jele annak, hogy készek vagyunk bűneinket jóvá tenni. A teljes elégtételhez hozzátartozik az okozott kárnak a jóvátétele.

Ha halálos bűnünk van, de nincs alkalmunk meggyónni, akkor Isten iránti szeretetből megbánjuk bűneinket a gyónás őszinte szándékával*.*

***A BŰNBOCSÁNAT SZENTSÉGE***

***A SZENTGYÓNÁS***

***A Mennyei Atya Jézus Krisztus keresztáldozatáért megbocsátotta bűneinket.***

*Amikor Jézus meghalt, akkor te még nem éltél, ezért bűneidért csak most tudsz bocsánatot kérni.*

*Amikor bocsánatot kérsz Istentől nézz fel a keresztre és mond: Jézusom meghaltál értem. Szeretlek. Bánom bűneimet.*

*Véredben moss tisztára és adj új életet.*

*Kitől kérünk bocsánatot?*

* *Istentől*
* *emberektől akiket megbántottunk*

*Mikor bánjuk meg bűneinket?*

* *azonnal amikor elkövettük*
* *esti lelkiismeretvizsgálatnál*
* *a szentmise elején*
* *amikor gyónásra készülünk*

*Csak Istennek van hatalma a bűnöket megbocsátani.*

*Jézus húsvétvasárnap a bűnbocsátást apostolaira bízta.*

*Az Egyházban Jézus rendelése szerint a papok által kapjuk Isten bocsánatát.*

***Isten mindenkinek megbocsát: aki megbánja bűnét és bocsánatot kér. Erre szolgál a bűnbocsánat szentsége a gyónás.***

*Így készülünk a gyónásra:*

1. *Szentlélek segítségül hívása, hogy felismerjem és őszintén megbánjam bűneimet.*
2. *Lelkiismeretemet megvizsgálom, ehhez lelki tükröt használok.*
3. *Megbánom bűneimet és bocsánatot kérek Istentől.*
4. *Meggyónom bűneimet a papnak – őszintén, érthetően*
5. *Elvégzem a feladott elégtételt és megköszönöm Isten szeretetét.*

*Mikor gyónjunk? Havonta egyszer, de ha halálos bűnt követtünk el akkor minél előbb.*

***A szentgyónás szentsége***

*I. A GYÓNÁS*

*a gyónás a bűnbánat szentsége,*

*amelyben a pap Isten helyet megbocsátja a bűnöket.*

*II. A GYÓNTATÓ*

*Csak felszentelt pap lehet!*

|  |  |
| --- | --- |
| *Jézus szava* | *akinek megbocsátjátok bűneiket, meg vannak bocsátva!* |
| *amit föloldoztok a földön, föl lesz oldozva a mennyben is!* |

*III. A GYÓNÓ*

|  |  |  |  |
| --- | --- | --- | --- |
| *Kötelessége* |  | | *Jutalma* |
| *Lelkiismeretvizsgálat* | *Isten parancsa szerint* | | *az összes bűnök eltörlése* |
| *Egyház parancsa szerint* | |
| *Bánat* | *Teljesen tökéletes: bánom szeretem az Istent!* | | *a megszentelő kegyelem visszanyerése* |
| *Kevésbé tökéletes: bánom, mert félek a pokoltól!* | |
| *Erőfogadás* | *tudva* | *súlyos bűnt soha!* | *a tisztítótűz elengedése* |
| *akarva* |
| *Gyónás* | *magángyónás: titkos és részletes* | | *a mennyei üdv kitárulása* |
| *közgyónás: általános és nyilvános* | |
| *Elégtétel* | *imádság* | |  |
| *jócselekedet* | |  |

**

KÉRLEK, KÜLDD EL A VÁZLATOT FOTÓZVA NEKEM!

Akinek van elmaradása az előző órák feladataival, pótolja minél előbb!